# Ernstas Vilhelmas Berbomas

### Straipsnis iš Vikipedijos, laisvosios enciklopedijos.

Ernstas Vilhelmas Berbomas (Beerbohm), 1786 03 11 Bernsteinbruche (dab. Klaipėdos dalis) –1865 02 20 Peilėje (Šilutės r.); etnografas, liaudies dainų, kalbinės medžiagos rinkėjas.

Vidurinį mokslą ėjo Karaliaučiuje, vėlau dirbo savo tėvo (pirklio) įmonėje. Darbo reikalais važinėjo į Daniją, Švediją, Norvegiją. 1814 m. Klaipėdoje pradėjo savarankišką komercinę veiklą. Buvo išrinktas į Klaipėdos miesto seniūnų kolegiją. Atsisakęs sėkmingos prekybos, 1821 m. įsikūrė iš uošvės pirktame Muizės (Šilutės aps.) dvare (vok. Feilenhof), kurį imta vadinti Mažąja Italija, nes Berbomas sutvarkė sodybą, užveisė labai gražų parką ir sodą. Klaipėdos tarybai pasiūlius, 1835–40 m. buvo išrinktas miesto burmistru. 1840 m. atsisakė tarnybos ir vėl grįžo į Muizę. 1841–43 m. buvo Kuršių marių ir visų jų intakų žvejybos inspektoriumi.

Vokiškai išspausdino etnografinių straipsnių, eilių apie smėlio užpustytus Karvaičius. Šeimyninėje kronikoje Kai kurios žinios apie Jociškius, jų ankstesnius savininkus bei palikuonis pateikia informacijos apie Kuršių nerijos istoriją, žymesniąsias šeimas. Paskelbė kartu su originalais į vokiečių kalbą išverstų lietuvių liaudies dainų, paliko jų užrašymų, kurių yra siuntęs Liudvikui Rėzai. Kristijono Milkaus žodyno papildymų teikė F. Neselmannui, A.Šleicheriui.

## [taisyti] Nuorodos

- Lietuvių literatūros enciklopedija
- Literatūra apie E.V. Berbomą ir ikonografija M. Mažvydo bibliotekoje
- E.V.Berbomas apie Kuršių neriją
- E.V.Berbomas straipsnyje apie žymiuosius Klaipėdos krašto žmones

Rodomas puslapis "http://lt.wikipedia.org../../../e/r/n/Ernstas_Vilhelmas_Berbomas_9657.html"

Kategorija: Lietuvos rašytojai

##### Views

- Straipsnis
- Aptarimas
- Dabartinė versija

##### Paieška